open-index/open-wikipedia-markdown huggingface dataset:
Fanija Kaplāne

**Fanija Kaplāne** (), īstajā vārdā **Feiga Roitblate** (;  — ) bija anarhiste un vēlāk esere, visvairāk zināma ar to, ka  mēģināja nošaut Viskrievijas sociāldemokrātiskās (boļševiku) partijas vadītāju un Padomju Krievijas Tautas komisāru padomes priekšsēdētāju Ļeņinu.

## Dzīvesgājums
Dzimusi 1890. gada 10. februārī Krievijas impērijas Volīnijas guberņā ebreju skolotāja Nahima (Haima) Roitmana septiņu bērnu ģimenē. 1905. gada revolūcijas laikā iestājās anarhistu pulciņā un pieņēma segvārdu "Dora". 1906. gadā viņu Kijivā apcietināja sakarā ar paštaisītās bumbas sprādzienu viesnīcā, kur viņa gatavojās atentātam pret ģenerālgubernatoru Suhomļinovu. Kara tiesa viņai piesprieda nāvessodu, kas nepilngadības dēļ tika nomainīts uz mūža ieslodzījumu katorgā.
  
Sodu par atentāta mēģinājumu izcieta Nerčinskas katorgā, tajā skaitā Maļcevskas cietumā kopā ar Austru Tievais, Spiridonovu, Fialku-Račinsku, Škoļņiku un Ismailoviču. Pēc katorgas priekšnieka Metusa pavēles arī tur izpildot miesassodu pērta ar rīkstēm, ko iepriekš politieslodzītajiem parasti nedarīja.
Pēc Februāra revolūcijas ieradās Maskavā un dzīvoja tabakas fabrikas "Dukat" īpašnieka Iļjas Pigita mājā Boļšaja Sadovaja Nr. 10, dzīvoklī Nr. 5 pie katorgas biedrenes, eseres Annas Pigitas.

1918. gada 30. augustā veica neveiksmīgu atentātu pret Ļeņinu, ieslodzīta Kavalērijas korpusa cietumā Maskavas Kremlī. Viņu pratināja Viskrievijas Ārkārtas komisijas (čekas) priekšnieka vietnieks Peterss. Nogalināta bez tiesas un izmeklēšanas. Viskrievijas Centrālās izpildkomitejas priekšsēdētājs Jakovs Sverdlovs pavēlēja Kaplāni nošaut personīgi Kremļa komandantam Pāvelam Maļkovam, kurš to izdarīja garāžā, iedarbinot mašīnas, lai slāpētu šāvienu troksni, 1918. gada 3. septembrī. Demjans Bednijs atmiņās raksta, ka redzējis šo šāvienu. Viņas līķi tūlīt aplējuši ar benzīnu un sadedzinājuši pie Kremļa sienas.

Joprojām eksistē spekulācijas un versijas — vai patiešām Kaplāne pati ir šāvusi.

## Ārējās saites

## Atsauces
Rebeka Fialka-Račinska

**Rebeka Fialka-Račinska** (; dzimusi , mirusi 1975. gadā) bija Baltkrievijas ebrejiete, revolucionāre. Krievijas Sociālrevolucionāru jeb eseru partijas biedre, teroriste. 

1905. gadā Odesas apgabaltiesa notiesāja uz piecpadsmit gadiem katorgā par sprāgstvielu glabāšanu un bumbu izgatavošanu. Austrumsibīrijā izcieta sodu Nerčinskas katorgā Maļcevskas cietumā, kopā ar latvieti Austru Tievo, vēlāko Ļeņina atentāta mēģinātāju, ukrainas ebrejeti Kaplāni, kā arī eserēm — Spiridonovu un Ismailoviču. Pēc katorgas priekšnieka Metusa pavēles arī tur izpildot miesassodu pērta ar rīkstēm (*розги*), ko iepriekš politieslodzītajiem parasti nedarīja. Vīrs - polis, Sigismunds Račinskis (*Рачинский Сигизмунд Густавович*) (1882. - ), nošauts kā arteļa "Himkraska" galvenā grāmatveža vietnieks staļinisko represiju laikā.

## Atsauces
Marija Škoļņika

**Marija Škoļņika** (; dzimusi , mirusi ) bija ebreju izcelsmes Krievijas revolucionāre, teroriste un esere.

## Biogrāfija
 kopā ar A. Špeizmani piedalījās atentātā pret Čerņihivas gubernatoru A. A. Hvostovu, kurš tika ievainots. Piespriests nāvessods, kas aizstāts ar mūža katorgu. Austrumsibīrijā izcieta sodu Nerčinskas katorgā, tajā skaitā Maļcevskas cietumā, kopā ar latvieti Austru Tievais, vēlāko atentāta pret Ļeņinu izdarītāju Kaplāni, kā arī eserēm — Spiridonovu, Fialku un Ismailoviču. Pēc katorgas priekšnieka Metusa pavēles arī tur izpildot miesassodu pērta ar rīkstēm, ko iepriekš politieslodzītajiem parasti nedarīja. 1911. gadā bēgusi no katorgas, cauri Mandžūrijai izdevies nokļūt ASV. Pēc 1917. gada atgriezusies Krievijā, 1927. gadā iestājusies Krievijas sociāldemokrātiskajā strādnieku (boļševiku) partijā. PSRS nozīmes personālā pensionāre. Publicējusi atmiņas "Bijušās teroristes dzīve" («Жизнь бывшей террористки», 1929).

## Atsauces
Aleksandra Izmailoviča

**Aleksandra Izmailoviča** (; dzimusi , mirusi ) bija Krievijas revolucionāre, esere no 1901. gada.

 kopā ar I. P. Puļihovu piedalījās atentātā pret Minskas gubernatoru P. Kruglovu un policistu D.Norovu.  piespriests nāvessods, kas aizstāts ar mūža katorgu. Izcieta sodu Austrumsibīrijā Nerčinskas katorgā un Maļcevskas cietumā, kopā ar latvieti Austru Tievais, vēlāko atentāta pret Ļeņinu izdarītāju Kaplāni kā arī eserēm — Spiridonovu, Škoļņiku un Fialku-Račinsku. Pēc katorgas priekšnieka Metusa pavēles arī tur pērta ar rīkstēm (*розги*), ko iepriekš politieslodzītajiem parasti nedarīja. Atbrīvota pēc Februāra revolūcijas ar  Kerenska pavēli. Balotējusies Satversmes sapulcē no Petrogradas, bet nav ievēlēta.

Izdeva brošūru Pēcoktobra kļūdas (*"Послеоктябрьские ошибки"* (Maskava, 1918)). Kreiso eseru dumpī 1918. gadā nepiedalījās, bet tika arestēta. Kopš 1919. gada vairākkārt arestēta, kopš 1923. gada izsūtījumā. 1937. gadā PSRS Augstākās tiesas Kara kolēģija piespriež 10 gadu cietumsodu par piederību teroristiskai organizācijai. 1941. gada 11. septembrī pēc nacistiskās Vācijas uzbrukuma PSRS evakuējot politieslodzītos, tāpat kā Spiridonova un Iļja Majorovs, nošauta Medvedjinskas mežā pie Orlas. Par 1937. gada un 1941. gada lietām reabilitēta 1957. gadā, bet par safabricētajām 1920. un 1930. gadu lietām reabilitēta 1989. gadā.

## Atsauces

## Ārējās saites
Halo 3

**Halo 3** ir pirmās personas šaujamspēle. Kompānijas Bungie izstrādāta tieši Xbox 360 konsolei. Šī ir spēles trešā un nobeidzošā daļa no Halo sērijas, kas sākās ar  un turpinājās Halo 2.
Spēli izlaida 2007. gada 25. Septembrī Austrālijā, Brazīlijā, Indijā, Jaunzērlandē, Ziemeļamerikā un Singapūrā, 2007. gada 26. Septembrī Eiropā un dienu vēlāk arī Japānā. Dienu pirms izlaišanas jau 4.2 miljoni spēles kopiju bija pasūtītas. Halo 3 pieder rekords par lielāko daudzumu pārdoto spēles kopiju izlaišanas dienā un nopelnot 300$ milionus pirmajā nedēļā. Pirmajās 20 stundās vairāk nekā milions cilvēku spēlēju Halo 3. Kopš 2008. gada 3. Janvāra Halo 3 ir pārdots 8.1 miljonu spēles kopija un bija Amerikas visvairāk pārdotā 2007. gada spēle.

Halo 3 stāsts ir par kosmisko karu starp 26. gadsimta cilvēci, Apvienotās Nācijas Kosmosa Komandas vadībā un citplanētiešu kolektīvu Covenant. Spēlētājs spēlē kā Master Chief, kibernētiski uzlabots superkareivis, karā ar cilvēku Kareivju un dažu sabiedroto citplanētiešu palīdzību cilvēces aizsardzībā. Spēle iekļauj transportlīdzekļus, ieročus un spēlēšanu atšķirīgu no iepriekšējām daļām, jaunus spēles video, failu apmaiņu un Forge kartes editoru; programmu, kas spēlētājam dod iespēju izmainīt kartes. Kopumā, kritiķi spēli ir novērtējuši labi, ar Forge un daudzspēlētāju iespējām un spēlētāja bruņu izskata mainīšanu; Game Rankings, Halo 3 novērtē kā 6. visu laiku labāko Xbox 360 spēli.

## Ārējās Saites

* Oficiālā mājaslapa 
* Oficiālā ''Halo 3'' mājaslapa Bungie.net  
* ''Halo 3'' Xbox.com 
* ''Halo 3'' Halopēdijā - Fanu Vikipēdijā 

## Atsauces
Kikutas bāka

thumb|left|200px|Kikutas bāka 

**Kikutas bāka** () atrodas Polijā, Rietumpomožes vojevodistē, Kamenas apriņķa Kikutā. Kikuta atrodas uz Volinas salas. 
__TOC__
## Vēsture
Bāka izveidota uz 19. gs. celta skatu torņa. 1962. gadā tas tika pārbūvēts, piemērojot bākas vajadzībām. Sākotnēji bākā bija uzstādīta elektriska — gāzes laterna, kuru nomainīja ar iekārtu ar divām spuldzēm maiņas aparātā. 

## Raksturojums
Bākas augstums ir 18,2 m. Bāku veido apaļš laukakmeņu mūra tornis ar galeriju un laternu. Laterna nav krāsota, bet no attāluma izskatās baltā krāsā. Gaismas elements atrodas 91,5 m virs jūras līmeņa. Gaismas iekārtu veido Zviedrijā ražota ierīce ar sešām halogēnajām lampām maiņas aparātā. Gaisma balta (5 s deg, 5 s pārtraukums). Gaismas signāls redzams 16 jūras jūdžu attālumā. 
## Ārējās saites
Attēls
Greatest Hits (2Pac albums)

**Greatest Hits** ir repera Tupaka Šakura pēcnāves dubultalbums. Albumu izdeva Death Row Records 1998. gadā. Lielākā daļa iekļauto dziesmu ir pārdotākie repera hiti. Dažas dziesmas albumā mazliet atšķiras no oriģinālajām. Diskā arī ir četras iepriekš neizdotas dziesmas - "God Bless The Dead", "Unconditional Love", "Troublesome '96" un pasaules hits "Changes".

## Topi
Albums iekļuva Billboard 200 3. vietā. Disks arī tika serftificēts ar deviņkāršu platīnu tadējādi to padarot par visu laiku pārdotāko repa albumu.

## Dziesmu saraksts
### 1. disks
# "Keep Ya Head Up" — 4:24 
# "2 of Amerikaz Most Wanted" (ar Snoop Dogg) — 4:07 
# "Temptations" — 5:02
# "God Bless the Dead" (Featuring Stretch) — 4:22
# "Hail Mary" (ar Kastro, Young Noble & Prince Ital Joe) — 5:12
# "Me Against the World" — 4:39 
# "How Do U Want It" (ar K-Ci and JoJo) — 4:48
# "So Many Tears" — 3:58
# "Unconditional Love" — 3:59
# "Trapped" — 4:45 
# "Life Goes On" — 5:02
# "Hit 'Em Up" (ar Outlawz) — 5:12

### 2. disks
# "Troublesome '96" — 4:36
# "Brenda's Got a Baby" (ar Dave Hollister) — 3:54
# "I Ain't Mad at Cha" (ar Danny Boy) — 4:56
# "I Get Around" (ar Digital Underground) — 4:54
# "Changes" (ar Talent) — 4:29
# "California Love [oriģinālversija]" (ar Dr. Dre un Rodžeru Trautmenu) — 6:25
# "Picture Me Rollin" (ar Danny Boy & Big Syke) — 5:15
# "How Long Will They Mourn Me?" (ar Thug Life, Nate Dogg & Big Syke) — 3:52 
# "Toss It Up" (ar K-Ci and JoJo & Danny Boy) — 4:43
# "Dear Mama" — 4:40
# "All About U" (ar Dru Down, Nate Dogg, Top Dogg & Outlawz) — 4:33
# "To Live & Die in LA" (ar Val Young)— 4:33 
# "Heartz of Men" — 4:41

## Albuma singli
* 1998 - Unconditional Love
* 1998 - Changes
Pavasara mazpurenīte

**Pavasara mazpurenīte** (*Ranunculus ficaria*) ir daudzgadīgs Gundegu dzimtas lakstaugs.

## Raksturojums
130px|left|Pavasara mazpurenītes zieds 
Augums neliels, līdz 20 cm. Saknes sulīgas, ar gumiem. Stumbrs pacils, vienkāršs vai zarojas. Lapas ieapaļas, pabiezas, taukaini spīdošas. Kāti gari, sulīgi. Ziedi zeltaini dzelteni, pa vienam stumbra galotnē. Zied aprīlī, maijā. Auglis — riekstiņu kopauglis.

## Izplatība
Suga izplatīta Eiropā, izņemot ziemeļu rajonus.

Latvijā ir sastopams visā teritorijā. Aug mitrās pļavās, mežmalās, krūmājos.

## Izmantošana
Indīgs augs. Satur protoanemonīnu, saponīnus un nedaudz zilskābes. Izmanto tautas medicīnā.

## Atsauces

## Ārējās saites
Akitas prefektūras universitāte

**Akitas Prefektūras Universitāte** (秋田県立大学 *Akita kenritsu daigaku*) ir publiska universitāte Akitā, Japānā, nodibināta 1999. gadā.

## Ārējās saites

* Oficiālā mājaslapa
Kauliņupe

**Kauliņupe** (arī **Kauliņa**) ir upe Latvijā, Dienvidkurzemes novadā, Ruņas labā krasta pieteka.

Upe ir līkumaina, strauja. Tek rietumu-dienvidrietumu virzienā. Upes beigu daļa tek cauri Ruņupes ielejas dabas liegumam. Ietek Ruņā augšpus Mazgramzdas. Upi šķērso valsts autoceļš P135 (Priekule—Vaiņode).

## Atsauces
Gladiatus

***Gladiatus*** ir datorspēle, kas tulkota daudzās valodās, tostarp arī latviešu. Tā ir spēle par seno Romu. Šajā spēlē spēlētājs ir gladiators, kas cīnās par naudu un slavu.

## Spēlēšana
Spēlētājs sāk ar vienkāršu vairogu, zobenu un nelielu daudzumu naudas. Lai iegādātos labākus ieročus vai bruņas, jādodas pie ieroču kalēja vai bruņu kalēja. Iespējams iepirkties arī tirgū, taču galvenokārt - izsoļu namā. Lai cīnītos, jāiziet ārā no pilsētas un jāapmeklē kādu no norādītajām vietām. No cīņām var iegūt zeltu un pieredzes punktus. Ja spēlētājs sakrāj pietiekami daudz pieredzes punktu, var pāriet uz nākamo līmeni. Vēl no cīņām var iegūt bruņas, ieročus un citas lietas.

## Ģildes
Ģilde ir kopiena spēles lietotājiem ar līdzīgiem uzskatiem. Pats savu ģildi var atvērt, sākot ar piekto līmeni. Ģildi var palielināt, iemaksājot spēles naudu, ko var saziedot visi ģildes locekļi.

## Uzdevumi

Ir piedāvāti dažādi uzdevumi, kurus pēc noteikta laika var mainīt. Jaunus uzdevumus drīkst ņemt pēc pusstundas. Par izpildītu uzdevumu var saņemt godu, naudu un mantas.

## Ārējās saites
* ''Gladiatus'' tīmekļa vietne 
* ''Gladiatus'' tīmekļa vietne
Aleksandrs III

**Aleksandrs** (, *aleks* — ‘aizstāvis’ + *andros* — ‘vīrietis’) ir izplatīts vīriešu vārds kristīgajā pasaulē. Aleksandrs III var būt:

* Aleksandrs III Lielais no Argeadu dinastijas, Maķedonijas valdnieks (336.-323. g.p.m.ē.)
* Aleksandrs III (*Alexander III*, 1100./1105. - 1181.), Romas pāvests (1159. - 1181.)
* Aleksandrs III (*Alexander III*, 1241. - 1286.), Skotijas karalis (1249. - 1286.)
* Aleksandrs III (*Александр III*, 1845. - 1894.), Krievijas imperators (1883. - 1894.)
Zīmols

[thumb|200 px|right|Operētājsistēmas [Linux simbols Tukss, šī zīmola pārstāvētās vērtības ir atvērtība un nekomercialitāte]]
**Zīmols** ir produkta vai uzņēmuma vizuālās identitātes elements, kas veido izmērāmu emocionālu un finansiālu vērtību. Tas var būt vārds, apzīmējums, zīme, simbols, dizains vai šo elementu kopums, kas atšķir konkrēto produktu vai uzņēmumu no tā konkurentiem. Zīmols sabiedrībai saistās ar noteiktām produkta vērtībām. Uzņēmumu tirgzinības kampaņas mēdz apzināti kultivēt vērtības, ar kurām identificējas tā esošie klienti vai potenciālie klienti. Šo procesu sauc par zīmolvedību. Zīmols ir tik pat skaidri atpazīstams kā nosaukums, ko uzņēmums sabiedrībā izmanto, lai tā atšķirtu uzņēmuma piedāvāto no jebkura cita uzņēmuma piedāvājumiem. Tā atpazīstamība attiecas uz patērētāja zināšanām, pieredzi vai lojalitāti pret reklamēto zīmolu.

Zīmola ideja nāk no senās paražas savu īpašumu iezīmēt ar kādu īpašuma tiesības apliecinošu zīmi vai simbolu. Mūsdienās zīmols ir kas vairāk par logo, tas ir emocijas izraisošs simbols, kas iemieso uzņēmuma unikālo identitāti, produktu kvalitātes solījumu un ietekmi uz lietotāja dzīvi. Tas apvieno racionālus, emocionālus un salīdzinošus argumentus, kas pārliecina patērētāju par izvēles pareizumu. Zīmols atvieglo konkurenci, palīdzot izcelties tirgū un uzreiz piesaistīt pircēju uzmanību. 
Veiksmīgs zīmols atbilst vairākām pazīmēm:
*Definē uzņēmumu vai produktu, piešķir tiem unikalitāti un emocionālo vērtību, kas ļauj tiem ieņemt vietu patērētāju dzīvē. 
*Veido patērētāju tēlu un reputāciju sabiedrībā. 
*Iesaista patērētājus zīmola attīstības procesā.
*Fiziski un emocionāli uzlabo klientu dzīves kvalitāti, dodot tiem jaunas iespējas.
*Rada drošības un stabilitātes sajūtu patērētājiem, kas dzīvo nestabilā un mainīgā pasaulē. 
*Turpina attīstīties, ieejot jaunos produktu segmentos. 
*Spēj nodrošināt produktam augstāku cenu nekā konkurentiem. 
*Piesaista produktam mērķa pircējus, nodrošina to lojalitāti un atkārtotus pirkumus. 
*Palielina uzņēmuma akciju vērtību.

## Iedalījums
Zīmolus var iedalīt četros līmeņos: 
* Vietējie, reklāmas tiek koncentrētas uz vienu konkrētu vietu vai valsti; 
* Reģionālie, orientējas uz noteiktiem reģioniem vai kontinentiem, piemēram, Ziemeļameriku vai Austrāliju; 
* Starptautiskie, kuru reklāmas ir visā pasaulē, taču tendētas uz standartizētu pieeju un atspoguļo vietējo kultūru; 
* Globālie, aptver visu pasauli, reklāmas visās valstīs gandrīz identiskas, tikai atšķirīga valoda, zīmoli plaši pazīstami, piemēram, McDonald's, Adidas. Zīmols darbojas tāpat kā logo, kas ir raksturīgākais uzņēmumam un produktiem. Piemēram, Āzijas valstīs zīmoli tiek ievietoti reklāmu vidū, lai piesaistītu skatītāju uzmanību. 

Eksportēt produktus un veicināt zīmola atpazīstamību ārpus savas valsts robežām kompānijām rada risku. Neveiksmes gadījumā mēģinājums iekļūt citu valstu tirgū var izraisīt lielus parādus, valūtas problēmas, korupciju, pirātismu utt. Vispirms jāsaprot katras valsts kultūru, tradīcijas, reliģiju un arī sabiedrības normas. 

Zīmolus dala arī pēc tā, kādas emocijas tie izmanto potenciālo pircēju pārliecināšanai.

## Atsauces
Dobeļdīķis

**Dobeļdīķis** (arī **Dobeļu dīķis**) ir ūdenskrātuve Dienvidkurzemes novada Priekules pagastā pie Priekules pilsētas robežas. Dīķis ir uzpludināts mākslīgi. Dienvidu galā atrodas dambis, pa kuru iet zemes ceļš. Dīķa krasti ir zemi, lēzeni. Dienvidu un austrumu piekrastē ir peldvietas. Dīķa ūdens ir skaidrs. Tajā dzīvo līdakas, asari, raudas, plauži, līņi un karpas.

## Atsauces
Homologs

Organiskajā ķīmijā organisko savienojumu rindu, kuras locekļiem ir līdzīga uzbūve un līdzīgas ķīmiskās īpašības, bet katrs nākamais rindas loceklis atšķiras no iepriekšējā par vienu —CH2— grupu, sauc par **homologu rindu**, bet atsevišķus šīs rindas locekļus sauc par **homologiem**.

## Vispārīgā ķīmiskā formula
Homologu rindām ir kopīgas vispārīgās formulas, piemēram, alkāniem tā ir CnH2n+2, respektīvi, neatkarīgi no tā cik gara būs kāda alkāna molekula, ūdeņraža atomu skaits vienmēr būs divtik oglekļa atomu skaits plus vēl divi ūdeņraža atomi.

## Literatūra
Thug Life: Volume 1

**Thug Life: Volume 1** ir pirmais grupas "Thug Life" albums. Tas tika izdots . albumu sākotnēji izdeva Tupaka Šakura ierakstkompānija "Out Da Gutta Records", tomēr lielās 'gangsta' repa kritizēšanas dēļ tajā laikā, albums tika pārrakstīts un lielākā daļa oriģinālo dziesmu tika izņemtas. albuma pārdotākās dziesmas ir "How Long Will They Mourn Me?", "Bury Me a G", "Pour Out a Little Liquor" un "Str8 Ballin". 1996. gadā Big Syke un Šakurs plānoja izdot otro albumu ar nosaukumu "Thug Life Vol. 2", kuru izdotu "Makaveli Records", tomēr albumu izdeva "Amaru Entertainment" — ierakstkompānija, kura pieder Tupaka Šakura mātei Afēnijai.

## Dziesmu saraksts

## Topu pozīcijas
Luksemburgas hokeja izlase

**Luksemburgas hokeja izlase** ir komanda, kas pārstāv Luksemburgas Lielhercogisti Pasaules čempionātos hokejā. Luksemburgas izlases krāsas ir: zila, sarkana un balta. Luksemburgas hokeja izlase 2024. gadā bija iedalīta IIHF Pasaules čempionāta III A divīzijā.

Šobrīd tā atrodas 44. vietā Starptautiskās hokeja federācijas rangā un spēlēs 2026. gada Pasaules čempionāta hokejā 3. divīzijas B grupā.

## IIHF Pasaules čempionāti
1756. gads

__NOTOC__

**1756**. (MDCCLVI) bija garais gads, kurš pēc Gregora kalendāra sākās ceturtdienā.

## Notikumi

Sākās Septiņgadu karš.

### Marts
* 17. marts - pirmo reizi Ņujorkā tiek svinēta Svētā Patrika diena.

### Aprīlis
* 12. aprīlis - Septiņgadu karš: franči iebrūk Minorkas salā, kura pirms tam bija angļu pakļautībā.

### Maijs
* 17. maijs - Septiņgadu karš: formāli sākas Septiņgadu karš, kad Lielbritānijas Karaliste piesaka to Francijai.
* 20. maijs - Septiņgadu karš: Minorkas kauja, britu floti, kuru vada Džeimss Bings sakauj franči, kurus vada Rolāns Mišels Barēns de la Galisonjērs (*Roland-Michel Barrin de La Galissonière*).

### Citi notikumi
* Žozefs Lagranžs ar Leonarda Eilera atbalstu kļūst par Berlīnes zinātņu akadēmijas ārvalstu biedru.
* Pirmo reizi Šarls de Bross (*Charles de Brosses*) lieto terminu *[[Polinēzija]]*, kuru attiecina uz Klusā okeāna salām.

## Dzimuši
* 27. janvāris — Volfgangs Amadejs Mocarts (*Wolfgang Amadeus Mozart*), austriešu komponists (miris 1791.)
* 27. maijs — Maksimiliāns I Jozefs (*Maximilian I. Joseph*), Bavārijas karalis (miris 1825.)
* 30. novembris — Ernsts Hladni (*Ernst Chladni*), vācu fiziķis (miris 1827.)
Viljams Hārvijs

**Viljams Hārvijs** (, dzimis , miris ) bija angļu mediķis, kurš pirmais Rietumu pasaulē pamatā pareizi izskaidroja cilvēka asinsrites sistēmu.

## Biogrāfija
Hārvijs dzimis Kentā, bagāta jomena, kurš nodarbojās ar Levantes tirdzniecību, ģimenē. Gāja skolā Kenterberijā, 1597. gadā Kembridžas Universitātē ieguva bakalaura grādu. Vēlāk skolojās Padujas Universitātē pie ievērojamā anatoma Hieronima Fabrīcija un filozofa Čēzares Kremonīni. Pēc mācībām Viljams Hārvijs atgriezās Anglijā. 1628. gadā viņš Frankfurtē pie Mainas publicēja traktātu *Exercitatio Anatomica de Motu Cordis et Sanguinis in Animalibus* (Anatomiskie pētījumi par dzīvo būtņu sirds un asins kustību), kurā, pamatojoties uz eksperimentiem ar dzīvniekiem, pierādīja, ka asinis ķermenī riņķo noslēgtā sistēmā.

Līdz Viljama Hārvija atklājumam valdošais bija sengrieķu ārsta Galēna un Aristoteļa uzskats, ka venozās asinis izstrādā aknas, bet arteriālās — sirds. Tās plūst virzienā uz ķermeni un tiek patērētas. 13. gadsimtā sīriešu zinātnieks Ibn Nafīss, bet 16. gadsimtā aragonietis Migels Servets aprakstīja mazā asinsrites loka darbību, tomēr Ibn Nafīsa uzskati tika ignorēti, bet Serveta manuskripti bija nozaudēti. Hārvijs eksperimentāli pierādīja, ka, ja asinis rastos sirdī, tai būtu jāražo ap 200 kg asiņu dienā, kas nav ticams. Hārvijs tāpat parādīja, ka ir divi asinsrites loki — mazais un lielais.

Viljams Hārvijs bija karaļu Džeimsa I un Čārlza I mediķis.

Kaut arī Hārvija idejas daži ārsti kritizēja, visumā tās tika atzītas par pareizām jau viņa dzīves laikā, tomēr medicīnas praksē vēl aizvien bieži lietoja asins nolaišanu.

1646. gadā Hārvijs Kembridžā izdeva darbu *Exercitationes duae de circulatione sanguinis* (Divi pētījumi par asinsriti), bet 1651. gadā publicēja *Exercitationes de generatione animalium* (Pētījumi par dzīvnieku dzimšanu).

## Ārējās saites

* "Anatomiskie pētījumi par dzīvo būtņu sirds un asins kustību"
Vilsona teorēma

**Vilsona teorēma** ir teorēma, kas ļauj noteikt, vai naturāls skaitlis n ir pirmskaitlis, zinot kādu (n - 1)! dalāmības īpašību. Teorēma ir šāda: naturāls skaitlis n > 1 ir pirmskaitlis tad un tikai tad, kad (n - 1)! + 1 dalās ar n.

## Vēsture

Šo teorēmu 1770. gadā publicēja Varings, kaut arī to jau zināja Leibnics. 1773. gadā to pierādīja Lagranžs.

## Skatīt arī

* Faktoriāls
Edvards II Plantagenets

right|thumb|100px|Edvarda, Anglijas karaļa ģerbonis
**Edvards II** (; dzimis , miris ), dēvēts arī par **Kernarfonas Edvardu** (), pēc dzimšanas vietas nosaukuma, bija Anglijas karalis no 1307. līdz 1327. gadam, kad viņu no amata atcēla sieva Francijas Izabella.

## Dzīvesstāsts

Pirmais no Anglijas karaļiem, kam piešķirts Velsas prinča tituls. Mantoja troni 22 gadu vecumā. Nesekmīgi centās karot ar Skotiju. Visai nepopulārs pavalstnieku vidū ar savu aizraušanos ar favorītiem — vispirms Pjēru Gavestonu, pēc tam Hjū Despenseru. Pēc laikabiedru baumām Edvards II bija biseksuāls. Valdīšanas laiks ir sazvērestību virkne. 1325. gadā Edvarda II sieva Francijas Izabella devās uz Franciju. 1326. gada septembrī viņa kopā ar Rodžeru Mortimeru iebruka Anglijā un gāza Edvardu II no troņa. Edvards II tika ieslodzīts un 1327. gada 24. janvārī atteicās no troņa. Par karali kļuva Edvarda II dēls Edvards III. 1327. gada 21. septembrī miris, iespējams noslepkavots.

## Edvarda II tituli

* Velsas princis (*Prince of Wales*, 1301—1307)
* Akvitānijas hercogs (angl. *Duke of Aquitaine*, fr. *Duc d'Aquitaine*, 1307—1325) 
* Pontjē hercogs (*Count of Ponthieu*, 1307—1325) 
* Īrijas lords (*Lord of Ireland*, 1307—1327)
* Anglijas karalis (*King of England*, 1307—1327)

## Literatūra

* Blackley, F. D. *Adam, the Bastard Son of Edward II*, 1964
* Hudson, M. E. & Clark, Mary. "Crown of a Thousand Years". Crown Publishers, Inc., 1978:46. 
* Doherty, Paul. *Isabella and the Strange Death of Edward II*. Constable and Robinson, 2003. 
* Mortimer, Ian. *The Greatest Traitor*. Thomas Dunne Books 
* Mortimer, Ian. *The Perfect King: The Life of Edward III Father of the English Nation*. Jonathan Cape, 2006. 
* Weir, Alison, 'Isabella, She-Wolf of France', 2005, Jonathan Cape, ()
* Fryde, Natalie. *The Tyranny and Fall of Edward II: 1321-1326*

## Ārējās saites

* King Edward II: a website examining the issues, events and personalities of Edward II's reign
* Edward II: a blog related to the website
* Edward II: an Edward II discusion forum
Edvards I Plantagenets

right|thumb|100px|Edvarda, Anglijas karaļa ģerbonis

**Edvards I** (; dzimis , miris ), dēvēts arī par **Garkāji** () vai **Skotu Veseri** (), bija Anglijas karalis no Plantagenetu dinastijas, kurš valdīja no 1272. līdz 1307. gadam.

## Dzīvesgājums

Edvards bija Henrija III vecākais dēls. Tēva valdīšanas laikā piedalījās sazvērestībās pret karali. Vēlāk tomēr pārgāja tēva pusē un piedalījās muižnieku sacelšanās apspiešanā.
No 1270. līdz 1274. gadam piedalījās Astotajā Krusta karā, karoja Svētajā zemē. Atceļā Edvardu sasniedza ziņa par karaļa nāvi un pēc atgriešanās 1274. gadā viņš tika kronēts par jauno karali.

Kāpjot tronī pieņēma vārdu "Edvards I", kaut arī pirms viņa Anglijā bija bijuši trīs citi karaļi ar šādu vārdu, jo uzskatīja, ka vienota Anglijas Karaliste sākusies tikai ar Normandiešu dinastiju. Daudz nodarbojās ar valsts likumu kodificēšanu un unificēšanu. Centralizēja valsti, sāka regulāri sasaukt parlamentu.

No 1276. līdz 1283. gadam Edvards I iekaroja Velsu. Tās pilnīgai pakļaušanai tika uzbūvēti daudzi cietokšņi un pilsētas, Velsā tika ievesti angļu zemnieki. 1290. gadā padzina no valsts visus ebrejus.

Pēc Skotijas karalienes Margaritas nāves viņš par skotu karali iecēla Džonu I Baliolu (*Iain Bailiol*) un neveiksmīgi centās pakļaut Skotiju, iegūstot iesauku "Skotu Veseris" (*Hammer of the Scots*). Viljama Vollesa vadītā sacelšanās izjauca Edvarda I plānus un, kaut arī viņam galu galā 1298. gada Vollesu izdevās sakaut, Skotijas tronī kāpa Roberts I Brūss, kuram pēc Edvarda I nāves izdevās padzīt angļus no Skotijas.

Edvards I mira kārtējā karagājiena uz Skotiju laikā 1307. gadā, atstājot mantiniekam Eduardam II valsti ar finansiālām un politiskām problēmām.

## Edvarda I tituli
* lords Piecu ostu pārraugs (*Lord Warden of the Cinque Ports*, 1265) 
* Akvitānijas hercogs (angl. *Duke of Aquitaine*, fr. *Duc d'Aquitaine*) 
* Īrijas lords (*Lord of Ireland*) 
* Anglijas karalis (*King of England*)

## Literatūra

* Marc Morris. A Great and Terrible King: Edward I and the Forging of Britain. London: Hutchinson, 2008. .
* Michael Prestwich. Edward I. London: Methuen, 1988, updated edition Yale University Press, 1997. 
* Thomas B. Costain. The Three Edwards. Popular Library, 1958, 1962, 
* The Times Kings & Queens of The British Isles, by Thomas Cussans (page 84, 86, 87) 

## Ārējās saites

* Edward I of England at royal.gov.uk
* Images of the castles of Edward I in Wales
Henrijs III Plantagenets

right|thumb|200px|Henrija, Anglijas karaļa ģerbonis

**Henrijs III** Plantagenets (; dzimis , miris ) bija Anglijas karalis no 1216. līdz 1272. gadam.
----
Henrija III tituli:
* Akvitānijas hercogs (angl. *Duke of Aquitaine*, fr. *Duc d'Aquitaine*) 
* Īrijas lords (*Lord of Ireland*) 
* Anglijas karalis (*King of England*)

## Dzīvesgājums

Tronī kāpa 9 gadu vecumā. Valsti līdz viņa pilngadībai pārvaldīja reģenti. 1250. gados, pēc konflikta ar baroniem un pāvestu Aleksandru IV, bija spiests parakstīt vienošanos par regulāra parlamenta sasaukšanu, kā arī apstiprināt Lielo hartu. 1262. gadā pāvests atbrīvoja viņu no šī zvēresta, un karalis ar sparu ķērās pie valsts centralizācijas īstenošanas.

 Lesteras grāfa Simona d'Monforta (*Simon de Montfort*) vadītie dumpinieku spēki sagrāva karaļa armiju kaujā pie Lives (*battle of Lewes*), saņemot gūstā pašu monarhu un viņa dēlu princi Edvardu. Varu valstī uzurpēja grāfs d'Monforts. 1265. gadā Edvardam izdevās izbēgt no ieslodzījuma, savākt vasaļus un 4. augustā sagraut grāfa Simona d'Monforta armiju kaujā pie Ivšemas (*battle of Evesham*), atjaunojot Plantagenetu varu.

## Literatūra

* J. Robinson., Vines Grapes & Wines. Mitchell Beazley, 1986. 
* Петрушевский Д. М., Очерки из истории английского государства и общества в средние века. - Москва, 1937.
* Пти-Дютайн Ш., Феодальная монархия во Франции и в Англии Х-XIII вв., - Москва, 1938.

## Ārējās saites

* Henry III Chronology
* Earliest Known Deaf Persons
Intervāls (matemātika)

**Intervāls** ir visi tie reālie skaitļi, kuri atrodas starp kaut kādiem reāliem skaitļiem a un b (a 
* (a, b) - visi tie skaitļi, kas lielāki par a un mazāki par b;
* [a, b) - visi tie skaitļi, kas lielāki vai vienādi par a un mazāki par b;
* (a, b] - visi tie skaitļi, kas lielāki par a un mazāki vai vienādi par b;
* [a, b] - visi tie skaitļi, kas lielāki vai vienādi par a un mazāki vai vienādi par b.
Magnēts (nozīmju atdalīšana)

**Magnēts** var būt:

* Magnēts — objekts ar magnētiskām īpašībām
* Magnēts — orientēšanās sacensības Latvijā
* Biedrība SAA "Magnēts", kas organizē šīs sacensības
Game Boy Advance

***Game Boy Advance***, bieži saīsināta kā ***GBA***, ir 32 bitu pārvietojamā spēļu konsole, kuru izveidoja *[[Nintendo]]*. Konsole ir pēctecis konsolei *[[Game Boy Color]]*. Konsole tika izdota Japānā ,  Ziemeļamerikā un Eiropā, kā arī  Ķīna.

## Tehniskais raksturojums
* Izmērs: 81&nbsp;mm x 145&nbsp;mm
* Svars: 140 grami
* Ekrāns: 2,9 collu LCD ekrāns
* Baterija: divas AA baterijas
* Baterijas ilgums: vidēji ap 15 darbības stundām
* Procesors: 16.8 MHz 32-Bit ARM7TDMI
* Atmiņa: 32 kilobaiti + 96 kilobaiti VRAM un 256 kilobaitu WRAM
* Ekrāna izšķirtspēja: 240 x 160 pikseļi

## Citas ''Advance'' versijas
''GameBoy Advance SP''|thumb|250px
### ''Game Boy Advance SP''
Jau 2003. gadā *[[Nintendo]]* iepazīstināja pasauli ar jaunu *Game Boy Advance,* kurā ir iebūvēta spuldzīte un uzlādējama baterija. Šai konsolei arī ir jauns LCD ekrāns, kas ir lielāks un spožāks. Pēc tam tika izdota nākamā *Game Boy Advance SP* versija — *Game Boy Advance SP+*.

### ''Game Boy Micro''
2005. gada septembrī *[[Nintendo]]* izdeva otro *Advance* uzlabojumu. Tas ir diezgan līdzīgs parastajam *Advance*, tomēr tas ir daudz mazāks un pieguļošāks. *Game Boy Micro* bija daudz krāsaināks un ļāva lietotājam mainīt *Game Boy* attēla krāsas, utt.
''GameBoy Micro''|thumb|250px

## Oficiālie aksesuāri
* *Wireless Adapter*: izdots 2004. gadā.
* *Game Boy Advance Infrared Adapter*: pārdots tikai kopā ar spēli *[[Cyberdriver Zoids]]*. Šis aksesuārs ir viens no retajiem, kurš nav pārtaisīts, lai derētu *[[Game Boy Micro]]*.
* *Play-Yan*: MP3/MPEG4 pleijeris *Game Boy Advance* un *[[Nintendo DS]]*. Izdots 2006. gadā.
* *Game Boy Advance Video*: kārtridžos ir video ar trīsdesmit minūšu garām animācijas filmām.

## Pārdošanas daudzumi
 *[[Nintendo]]* paziņoja, ka *Game Boy Advance* Ziemeļamerikā ir pārdots 33,63 miljonu eksemplāros.  tika paziņots, ka Ziemeļamerikā ir pārdoti 36,24 miljoni eksemplāru.  pasaulē kopā bija pārdoti 81,06 miljoni eksemplāru, no kuriem 43,23 miljoni ir *[[GameBoy Advance SP]]*.
Skaitlis

[thumb|[Naturālie skaitļi ]]
**Skaitlis** ir abstrakts jēdziens, kas ir viens no matemātikas pamatjēdzieniem un apzīmē daudzumu. Tas rakstiski visbiežāk tiek attēlots ar cipariem, bet ir arī ieviesti dažādi citi simboli, kas ļauj pierakstīt ļoti dažādus skaitļus, piemēram, π vai e. Skaitlis ir matemātisks objekts, ko lieto skaitīšanai, mērīšanai, vienādojumu atrisināšanai un lielumu salīdzināšanai.

## Skaitļa definīcijas
Skaitļa ideja ir tik elementāra, ka ir grūti to zinātniski definēt. Dažādos laikos dažādi domātāji ir devuši savas skaitļu definīcijas:
* skaitlis ir visu lietu būtība (Pitagors);
* skaitlis ir lieluma attiecība pret tādas pašas dabas lielumu, ko pieņem par vienību (Īzaks Ņūtons);
* skaitlis ir vienu un to pašu vienību vai lietu kopums (Eiklīds);
* skaitlis ir vieninieku kopums (Taless).

## Skaitļu iedalījums
Matemātikā skaitļi tiek iedalīti skaitļu kopās jeb sistēmās. Vienkāršākā skaitļu kopa ir naturālie skaitļi, kas tālāk ietilpst veselo skaitļu kopā, kurā ir iekļauti arī veseli negatīvie skaitļi un nulle. Savukārt šī skaitļu kopa ietilpst racionālu skaitļu kopā, tā atkal ietilpst reālo skaitļu kopā, un reālo skaitļu kopa ir daļa no komplekso skaitļu kopas. Pastāv arī citas skaitļu kopas, piemēram, iracionālo skaitļu kopa, kura kopā ar racionālajiem skaitļiem, veido reālo skaitļu kopu. Reālo skaitļu kopu veido arī algebriskie un transcendentie skaitļi. Reālo skaitļu kopas paplašinājumi ir kompleksie skaitļi, tālāk kvaternioni, oktonioni un sedenioni.

### Naturāli skaitļi

Par naturāliem skaitļiem sauc skaitļus 1, 2, 3 un tā tālāk līdz pat bezgalībai. Šajā virknē katrs nākamais loceklis ir tieši par vienu vienību lielāks. Dažreiz naturālo skaitļu kopā tiek iekļauta arī nulle. Divi galvenie naturālo skaitļu lietošanas mērķi ir skaitīšana un sakārtošana. Naturālos skaitļus formāli definē ar Peano aksiomu palīdzību.

Naturālo skaitļu īpašības, kas saistītas ar dalāmību, tiek pētītas skaitļu teorijā, bet ar objektu skaita noteikšanu un sanumurēšanu saistītas problēmas tiek pētītas kombinatorikā. Naturālo skaitļu kopu apzīmē ar \mathbb{N}.

### Veseli skaitļi

Veselo skaitļu kopu veido naturālie skaitļi un šiem skaitļiem pretējie negatīvie skaitļi, kā arī nulle. Veselie skaitļi ir bezgalīgi daudz, tas ir, neeksistē ne lielākais, ne mazākais veselais skaitlis. Veselo skaitļu kopu apzīmē ar \mathbb{Z}.

## Skatīt arī
* Cipars
* Numurs
* Romiešu skaitļi

## Atsauces
1791. gads

__NOTOC__

**1791**. (MDCCXCI) bija parastais gads, kurš pēc Gregora kalendāra sākās sestdienā.

## Notikumi
### Marts
* 4. marts — Vērmonta kļuva par ASV 14. štatu.

### Augusts
* 14. augusts — sākās Haiti revolūcija.

### Septembris
* 13. septembris — Francijas karalis Luijs XVI parakstīja konstitūciju.

### Oktobris
* 1. oktobris — Francijas Likumdošanas sapulce uzsāka savu darbību.

## Dzimuši
* 15. janvāris — Francis Grillparcers (*Franz Grillparzer*), austriešu dramaturgs un dzejnieks (miris 1872.)
* 21. februāris — Kārlis Černi (*Carl Czerny*), austriešu mūziķis (miris 1857.)
* 23. aprīlis — Džeimss Bjūkenens (*James Buchanan*), ASV 15. prezidents (miris 1868.)
* 27. aprīlis — Semjuels Morze (*Samuel Morse*), amerikāņu izgudrotājs (miris 1872.)
* 26. jūlijs — Francis Ksavers Volfgangs Mocarts (*Franz Xaver Wolfgang Mozart*), austriešu mūziķis (miris 1844.)
* 5. septembris — Džakomo Meijerbērs (*Giacomo Meyerbeer*), franču/vācu mūziķis (miris 1864.)
* 22. septembris — Maikls Faradejs (*Michael Faraday*), angļu fiziķis (miris 1867.)
* 26. septembris — Teodors Žeriko (*Théodore Géricault*), franču gleznotājs (miris 1824.)
* 12. decembris — Austrijas Marija Luīze (*Marie-Louise d'Autriche*), Napoleona otra sieva (mirusi 1847.)
* 24. decembris — Ežēns Skribs (*Eugène Scribe*), franču dramturgs un libretists (miris 1861.)
* 26. decembris — Čārlzs Bebidžs (*Charles Babbage*), britu matemātiķis (miris 1871.)

## Miruši
* 16. oktobris — Grigorijs Potjomkins (*Григорий Александрович Потёмкин*), Krievijas valsts darbinieks (dzimis 1739.)
* 5. decembris — Volfgangs Amadejs Mocarts (*Wolfgang Amadeus Mozart*), komponists (dzimis 1756.)
Džons Bezzemis

right|thumb|200px|Džona, Anglijas karaļa ģerbonis

**Džons Plantagenets** (*John Plantagenet, the Lackland*, dzimis , miris ), saukts **Bezzemis** bija Anglijas karalis no 1199. līdz 1216. gadam.

Džona tituli:
* Akvitānijas hercogs (angl. *Duke of Aquitaine*, fr. *Duc d'Aquitaine*) 
* Normandijas hercogs (*Duke of Normandy*) 
* Īrijas lords (*Lord of Ireland*) 
* Anglijas karalis (*King of England*)

## Dzīvesgājums
Tronī kāpa pēc vecākā brāļa Ričarda I nāves 1199. gadā.
1205. gadā sākās viņa konflikts ar pāvestu par kandidatūru uz Kenterberijas arhibīskapa vietu. Strīdā zaudējis, viņš 1213. gadā bija spiests atzīt sevi par pāvesta vasali un sākt maksāt tam nodevas. Pa to laiku Francijas karalis Filips II atņēma gandrīz visas Plantagenetu zemes Francijā (izņemot Bordo). Lai izrautu valsti no panīkuma, Džons I ieplānoja vērienīgas valsts centralizācijas un sabiedrības modernizācijas reformas, ieceru ziņā krietni apsteidzot savu laiku (absolūtisms Eiropā nostiprinājās tikai 16. gadsimtā).

Karaļa militāro un finansiālo vājumu izmantoja baroni un pilsētas, kas apvienojās, lai saglabātu veco feodālo kārtību un ierobežotu karaļa varu, nepieļaut valsts iejaukšanos aristokrātijas un pilsētu maģistrātu autonomijā. Šo varas ierobežošanas meklējumu sākotnējais mērķis aprobežojās ar vēlmi atņemt karalim tiesības uzlikt jaunus nodokļus un piespiest to kompensēt baznīcas finansiālos zaudējumus (kas radušies konflikta laikā). Kad situācija bija nonākusi līdz bruņotam konfliktam, karalis nobijās no tā un  parakstīja "Lielo brīvības hartu" (*Magna Carta Libertatum*).

## Literatūra
* W.L. Warren., King John. 
* Frank Barlow., The Feudal Kingdom of England 1042—1216. 
* C. Warren Hollister., Medieval Europe: A Short History (Seventh Edition). 
* Петрушевский Д. М., Очерки из истории английского государства и общества в средние века. - Москва, 1937.
* Пти-Дютайн Ш., Феодальная монархия во Франции и в Англии Х-XIII вв., - Москва, 1938.

## Ārējās saites

* Graphic of family tree of the children of John
* King John at Find-A-Grave
* King John and the Magna Carta
Prost Grand Prix

**Prost Grand Prix** bija Formula 1 autosacīkšu komanda, kuru dibināja četrkārtējais Formula 1 čempions Alēns Prosts. Tā bija Ligier komandas pēctece. Pēc tās bankrota 2001. gadā Phoenix Finance mēģināja piedalīties aizņemot Prost vietu, tomēr tai tika liegta dalība.

## Vēsture
### Ligier nopirkšana

1997. gada sākumā Alēns Prosts pabeidza Ligier iegādi un uzreiz pārsauca komandu par Prost. Komanda parakstīja dzinēju iegādes līgumu ar Peugeot, kas sākās 1998. gadā. Līdz tam viņi lietoja Mugen-Honda.

### Prost Grand Prix
[200px|thumb|left|[Olivjē Panī 1998. gada Kanādas GP]]
[200px|thumb|[Žans Alezī 2001. gadā]]
Komandas pirmais numurs, Olivjē Panī, 1997. gadā vairākkārt kāpa uz pjedestāla, tomēr smagā avārijā Kanādas GP viņš guva vaļējus abu kāju lūzumus un izlaida lielāko daļu sezonas. Kopš tā laika viņš vairs tik ātri nebrauca. Jarno Trulli, Panī aizvietotājs, vairākās sacīkstēs bija tuvu pjedestāliem, tomēr atkārtot Panī sasniegumus viņam neizdevās. Šindži Nakano tikai divreiz sezonas gaitā finišēja punktos, tāpēc 1998. gadā par pilotiem kļuva Panī un Trulli.

Nākamā sezona bija izgāšanās. Vienīgi Trulli 6. vieta Beļģijas GP atturēja komandu no palikšanas bez punktiem. Viņi ierindojās 9. vietā komandu kausā. 1999. gadā Panī divreiz bija sestais, bet Trulli vienreiz kāpa uz pjedestāla - haotiskajā Eiropas GP. Sezonas beigās Panī tika lūgts komandu pamest. Viņš kļuva par McLaren testpilotu. Trulli devās uz Jordan, par spīti līgumam ar Prost. 2000. gadā komandā brauca pieredzējušais Žans Alezī un debitants Niks Heidfelds. Neviens no viņiem nevarēja izcīnīt punktus.

2001. gadā komandai klājās vēl sliktāk. Gan Gauloises, gan Yahoo! beidza sponsorēt komandu un tai nācās meklēt alternatīvus sponsorus. Pirmajā sacīkstē uz starta stājās Alezī un Gastons Macakane, kurš piesaistīja sponsorus. Pēc četrām sacīkstēm Macakane tika patriekts un viņa vietā stājās Lučāno Burti, kurš tika atlaists no Jaguar. Ungārijā savu atgriešanos F1 pēc vienas sacīkstes pārtraukuma piedzīvoja Heincs Haralds Frencens, kuru atlaida no Jordan. Žans Alezī, kurš tobrīd palika bez darba, ieņēma vācieša vietu. Beļģijas GP Lučāno Burti piedzīvoja smagu avāriju un izlaida atlikušo sezonas daļu. Viņa vietā stājās čehs Tomāšs Enge.

Starpsezonā komanda bankrotēja.

### Phoenix Finance

Phoenix Finance mēģināja nopirkt komandu un to atdzīvināt. Tā pieteicās 2002. gada čempionātam ar vecu Prost šasiju un 1999. gada Arrows-Hart motoriem. Par pilotiem vajadzēja kļūt Gastonam Macakanem un Tarsu Markesam, tomēr FIA liedza komandai dalību. Tā mēģināja piedalīties arī 2003. gadā, tomēr nekas nemainījās.
Dorotija Kraufuta Hodžkina

**Dorotija Mērija Kraufuta Hodžkina** (; dzimusi , mirusi ) bija angļu rentgendifraktometrijas speciāliste. Dorotijas Kraufutas Hodžkinas pētījumu rezultātā tika noskaidrota holesterīna (1937. gadā), penicilīna (1945. gadā), B<sub>12</sub> vitamīna (1954. gadā) struktūra, par ko 1964. gadā viņa saņēma Nobela prēmiju ķīmijā. Pēc prēmijas saņemšanas Hodžkina 1969. gadā noskaidroja insulīna struktūru. Hodžkina izpētījusi arī vairāku citu bioloģiski aktīvu vielu struktūru.

Dorotija Mērija Kraufuta (Hodžkina ir viņas vīra uzvārds) dzimusi Kairā arheologa un skolotāja Džona Vintera Kraufuta ģimenē. Agrīno bērnību pavadīja Mazāzijā, apmeklējot Angliju tikai dažus mēnešus gadā. Astoņpadsmit gadu vecumā sāka studēt ķīmiju Oksfordas Universitātē. Vēlāk studēja arī Kembridžas Universitātē rentgendifraktometrijas speciālista Džona Desmonda Bernala vadībā, kur apguva rentgendifraktometrijas tehniku. No 1936. līdz 1977. gadam Dorotija Kraufuta Hodžkina bija pētniece Oksfordas Universitātē.

Hodžkinas zinātniskais vadītājs Bernals bija komunistiskās partijas biedrs un PSRS atbalstītājs līdz Ungārijas 1956. gada revolūcijai. Arī viņas vīrs Tomass Hodžkins kādu laiku bija komunistiskās partijas biedrs, bet 1961. gadā kļuva par Ganas prezidenta Kvames Nkrumas padomnieku. Bez Nobela prēmijas Dorotija Kraufuta Hodžkina ir Lielbritānijas Nopelnu ordeņa un Ļeņina Miera prēmijas laureāte.

## Ārējās saites

* Biogrāfija Nobela prēmijas oficiālajā mājaslapā
Henrijs Jaunais

right|thumb|200px|Anglijas karaļnama ģerbonis Henrija laikā

**Henrijs Plantagenets** (, dzimis , miris ), saukts **Jaunais** bija Anglijas karalis (1170-1183) un Anžū grāfs (1170-1183).

## Biogrāfija
Otrais Henrija II dēls.
Tika kronēts par karali 1170. gada jūnijā kā "Henrijs III", sava tēva līdzvaldītājs. Reālas varas Henrijam nebija, ar valsts lietām nenodarbojās (tāpēc parasti viņš netiek uzrādīts Anglijas karaļu sarakstā, bet viņa jaunākā brāļa Džona dēls Henrijs III kronējās kā "Henrijs III") - brīvo laiku pavadīja dzīrēs, medībās, bruņinieku turnīros un jaucoties jaunāko brāļu dzīvē. No ģimenes pavalstnieku vidū vispopulārākais.

1173. gadā kopā ar pārējiem brāļiem sacēlās, mēģinot gāzt tēvu no troņa, taču Henrijs II vairākās kaujās sakāva dumpīgo dēlu armiju. Henrijs mira 1183. gadā, kārtējā karagājiena pret tēvu laikā, no dizentērijas.

## Ārējās saites

## Literatūra
right|thumb|200px|Plantagenetu dzimtas valdījumi Henrija laikā
* L. Diggelmann, 'Marriage as Tactical Response: Henry II and the Royal Wedding of 1160', English Historical Review, CXIX, (2004), pp.&nbsp;954–64
* R.J. Smith, 'Henry II's Heir: the Acta and Seal of Henry the Young King, 1170-83', English Historical Review, CXVI, (2001), pp.&nbsp;297–326
* O.H. Moore, The Young King Henry Plantagenet, 1155–83, in History, Literature, and Tradition (Columbus OH, 1925)
* G. Duby, William Marshal: the Flower of Chivalry trans. R. Howard (London, 1986)
* D. Crouch, William Marshal: Knighthood, War and Chivalry, 1147–1219 (2nd edn, London, 2002)
Boils

**Boils** (sieviešu dzimtē **Boila**, ) ir populārs īru-angļu uzvārds. Personas ar šādu uzvārdu var būt:

* Braiens Boils (*Brian Boyle*), ASV hokejists (dzimis 1984);
* Denijs Boils (*Danny Boyle*), britu kinorežisors (dzimis 1956);
* Pīters Boils (*Peter Boyle*), amerikāņu aktieris (1935—2006);
* Roberts Boils (*Robert Boyle*), britu dabaszinātnieks (1627—1691);
* Vilards Boils (*Willard Sterling Boyle*), Kanādas fiziķis (1924—2011).

## Skatīt arī
* Boila
Panamas kanāls

**Panamas kanāls** ir kuģošanas kanāls Panamas zemesšaurumā Panamas teritorijā, kas savieno Panamas līci Klusajā okeānā ar Atlantijas okeānam piederīgo Karību jūru. Kanāla garums ir 81,6 kilometri.

Panamas kanāla būvniecība kļuva par vienu no lielākajiem un sarežģītākajiem būvniecības projektiem, ko jebkad ir veicis cilvēks. Panamas kanālam bija liela nozīme kuģniecības un ekonomikas attīstībā Rietumu puslodē, kā arī ģeopolitiski visā pasaulē. Pateicoties Panamas kanālam, jūras ceļš no Ņujorkas uz Sanfrancisko samazinājās no 22500 kilometriem līdz 9500 kilometriem.

Pa Panamas kanālu pārvietojas gan privātas jahtas, gan tankkuģi un kuģi ar konteineriem. Maksimālais kuģu izmērs, kuri var pārvietoties pa kanālu, ir kļuvis par kuģu būves standartu un ieguvis nosaukumu — Panamax.

Kuģu pārvietošanu pa kanālu veic Panamas kanāla loču dienests. Vidējais laiks, lai pārvietotu kuģi pa Panamas kanālu, ir 9 stundas, minimālais 4 stundas 10 minūtes. Maksimālā kuģu caurlaidība kanālā — 48 kuģi diennaktī. Katru gadu caur Panamas kanālu pārvietojas aptuveni 17500 kuģu ar vairāk nekā 203 miljoniem tonnu kravas. Līdz 2000. gadam kanāla pakalpojumus bija izmantojuši vairāk nekā 800 000 kuģu.

## Vēsture
Pirmās idejas būvēt Panamas kanālu radās Francijā 1879. gadā, kad tur tika izveidota kompānija kanāla izbūvei. Šīs kompānijas akciju turētāji bija aptuveni 800 000 cilvēku. 1888. gadā kanāla būvniecībai bija iztērēts divas reizes vairāk līdzekļu nekā plānots, bet no paredzētās kanāla izbūves bija pabeigta tikai trešdaļa. Kompānija bankrotēja, un līdz ar kompāniju izputēja daudzi mazie akciju turētāji.

1898. gada Spānijas—ASV karš pastiprināja ASV centienus pēc iespējas drīzāk uzbūvēt kanālu, lai vairotu savu ietekmi Rietumu puslodē. 1901. gadā ASV ar Lielbritāniju noslēdza līgumu, ar kuru Lielbritānija atteicās no kanāla rakšanas. 1903. gadā ASV atbalstīja Panamas centienus atdalīties no Kolumbijas. Par to, ka ASV atbalstīja Panamu, tai pienācās zona kanāla izveidei.

Kanāla militarizācijai ASV aktivizējās 1904. gadā. Kanāla būvniecības laikā nācās saskarties ar slimībām un epidēmijām, ko izraisīja mitrais klimats. Pēc aptuveniem aprēķiniem, kanāla būvniecības laikā bojā aizgāja aptuveni 27500 strādnieku. Pirmais kuģis caur kanālu izbrauca 1914. gada 15. augustā, bet kanālu oficiāli atklāja 1920. gada 12. jūnijā. Līdz 1999. gada 31. decembrim kanāls atradās ASV kontrolē, bet pēc tam nonāca Panamas valdības kontrolē.

## Maksa par kuģu caurlaišanu

Naudu no kuģotājiem iekasē Panamas valdības izveidota iestāde — Panamas kanāla administrācija. Maksa par kuģa caurlaišanu ir atkarīga no kuģa tipa.

Konteineru kuģiem maksa ir 72 ASV dolāri par 12 pēdu konteineru.

Pārējiem preču kuģiem maksa ir atkarīga no to ūdensiegrimes.

Mazajiem kuģiem maksa ir atkarīga no to garuma.

## Ārējās saites
Anklāvs

thumb|Anklāvs C ir valsts B eksklāvs, robežvalsts А
**Anklāvs** ir kāda valsts vai valsts daļa, kura no visām pusēm robežojas ar citas valsts teritoriju.

Valstu anklāvi ir Vatikāns, Sanmarīno (abus iekļauj Itālija), Lesoto (iekļauj Dienvidāfrika).

## Eksklāvs
thumb|Valsts B eksklāvs C nav anklāvs, jo robežojas ar divām valstīm (A un D)
Ja anklāvs ir valsts daļa, tas vienlaicīgi ir arī eksklāvs — teritorija, kas nerobežojas ar valsts pamatteritoriju. Taču ne visi eksklāvi ir anklāvi, jo šāda teritorija var robežoties ar vairāk kā vienu valsti. Piemēram, Kabinda, kas pieder Angolai, robežojas ar Kongo Demokrātisko Republiku un Kongo Republiku, bet Azerbaidžānai piederošais eksklāvs Nahčivana robežojas ar Irānu, Armēniju un Turciju.

## Anklāvi, kuri ir arī eksklāvi

## Ārējās saites
Frānsiss Kriks

**Frānsiss Harijs Komptons Kriks** (*Francis Harry Compton Crick*, dzimis , miris ) bija britu molekulārbiologs, kurš kopā ar Džeimsu Votsonu un Morisu Vilkinsu atklāja DNS struktūru, par ko 1962. gadā saņēma Nobela prēmiju fizioloģijā vai medicīnā.

## Dzīvesgājums
Dzimis Northemptonā uzņēmēja ģimenē. 21 gada vecumā ieguva bakalaura grādu fizikā Londonas Universitātē. Vēlāk studēja Kembridžas Universitātē. Otrā pasaules kara laikā Kriks strādāja Admiralitātes pētniecības laboratorijā, kur nodarbojās mīnu konstruēšanu. 1947. gadā Kriks no fizikas pievērsās bioloģijai, vēlāk pievienojās Kavendiša laboratorijas komandai. 1953. gada 25. aprīlī kopā ar Džeimsu Votsonu žurnālā *[[Nature]]* publicēja pētujumu rezultātus par DNS struktūru. Pētījums tika veikts ar Morisa Vilkinsa no Londonas Universitātes palīdzību, izmantojot Rozalindas Franklinas iegūtos datus.

Pēc DNS struktūras atklāšanas Kriks nodarbojās ar proteīnu biosintēzes jautājumiem un izteica pieņēmumu par transporta RNS eksistenci. 1977. gadā pameta Kembridžas Universitāti un sāka strādāt Salka bioloģisko pētījumu institūtā, Ladžollā, Kalifornijā, kur nodarbojās ar neirobioloģiskiem pētījumiem. Miris Sandjego, kremēts, viņa pelni izkaisīti Klusajā okeānā.

## Ārējās saites
Sanger

**Sanger** var būt:

*Mārgarita Sengere (*Margaret Sanger*, 1879-1966) - amerikāņu sabiedriskā darbiniece
*Frederiks Sengers (*Frederick Sanger*, 1918-2013) - britu bioķīmiķis
Moriss Vilkinss

**Moriss Hjū Frederiks Vilkinss** (; dzimis , miris ) — Jaunzēlandē dzimis britu molekulārbiologs, kurš kopā ar Džeimsu Votsonu un Frānsisu Kriku atklāja DNS struktūru, par ko 1962. gadā saņēma Nobela prēmiju fizioloģijā vai medicīnā. Pazīstams arī ar pētījumiem fosforescencē, radaros, izotopu izdalīšanā un rentgendifraktometrija.

Dzimis Jaunzēlandē, ārsta ģimenē. Kad Morisam bija seši gadi, ģimene pārcēlās uz Birmingemu. 1940. gadā ieguva fizikas doktora grādu Birmingemas Universitātē. Otrā pasaules kara laikā Kalifornijas Universitātē, Bērkli, pēc tam atgriezās Anglijā, Londonas Universitātē, kur pievienojās biofiziķu grupai.

1953. gada sākumā Vilkinss iedeva Džeimsam Votsonam no Kembridžas Universitātes, kurš tāpat kā Vilkinss nodarbojās ar DNS struktūras pētījumiem, Rozalindas Franklinas iegūto rentgendifraktometrisku attēlu, kas bija kritisks DNS struktūras noskaidrošanai. 1953. gada aprīlī žurnālā *[[Nature]]* tika publicēti pētījuma rezultāti, kuros bija aprakstīta DNS dubultspirāle.

## Ārējās saites
Wilkins

***Wilkins*** var būt:
* Moriss Vilkinss *(Maurice Wilkins)* — jaunzēlandiešu biologs
* Vilkinsa krasts *(Wilkins Coast)* — Antarktīdas pussalas piekrastes daļa